ਜਸੀਆ ਅਖ਼ਤਰ
ਜਸੀਆ ਅਖ਼ਤਰ ਜੰਮੂ ਅਤੇ ਕਸ਼ਮੀਰ|ਜੰਮੂ ਕਸ਼ਮੀਰ ਦੇ ਸ਼ੋਪੀਆਂ ਜ਼ਿਲ੍ਹੇ ਦੀ ਇੱਕ ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ ਹੈ। ਉਸਨੇ ਟੀ -20 ਕੁਈਨਜ਼ ਇਲੈਵਨ ਕ੍ਰਿਕਟ ਲੀਗ ਦੇ ਫਾਈਨਲ ਵਿੱਚ ਸ੍ਰੀਲੰਕਾ ਇਲੈਵਨ ਕ੍ਰਿਕਟ ਟੀਮ ਖ਼ਿਲਾਫ਼ ਐਲ.ਆਈ.ਸੀ. ਚੰਡੀਗੜ੍ਹ ਇਲੈਵਨ ਕ੍ਰਿਕਟ ਟੀਮ ਲਈ ਨਾਬਾਦ 44 ਦੌੜਾਂ ਬਣਾਈਆਂ। ਅਖਤਰ ਨੇ ਭਾਰਤੀ ਕ੍ਰਿਕਟ ਕੰਟਰੋਲ ਬੋਰਡ ਦੁਆਰਾ ਆਯੋਜਿਤ ਮਹਿਲਾ ਰਾਸ਼ਟਰੀ ਪੱਧਰ ਦੇ ਕ੍ਰਿਕਟ ਟੂਰਨਾਮੈਂਟਾਂ ਵਿਚ 2013 ਤੋਂ ਪੰਜਾਬ ਕ੍ਰਿਕਟ ਟੀਮ ਦੀ ਨੁਮਾਇੰਦਗੀ ਕੀਤੀ ਹੈ। ਉਹ ਜੰਮੂ-ਕਸ਼ਮੀਰ ਦੀ ਪਹਿਲੀ ਮਹਿਲਾ ਕ੍ਰਿਕਟਰ ਬਣ ਗਈ ਜਿਸ ਨੂੰ ਭਾਰਤ ਮਹਿਲਾ ਰਾਸ਼ਟਰੀ ਕ੍ਰਿਕਟ ਟੀਮ ਲਈ ਚੁਣਿਆ ਗਿਆ ਹੈ। ਜਨਵਰੀ 2019 ਵਿੱਚ, ਉਸ ਨੂੰ 2018–19 ਦੀ ਸੀਨੀਅਰ ਮਹਿਲਾ ਚੈਲੇਂਜਰ ਟਰਾਫੀ ਲਈ ਇੰਡੀਆ ਰੈਡ ਦੀ ਟੀਮ ਵਿੱਚ ਨਾਮਜ਼ਦ ਕੀਤਾ ਗਿਆ ਸੀ। ਜਸੀਆ ਅਖ਼ਤਰ ਸਾਲ 2019 ਵਿੱਚ ਸਮ੍ਰਿਤੀ ਮੰਧਾਨਾ ਦੀ ਅਗਵਾਈ ਵਾਲੀ ਮਹਿਲਾ ਟੀ -20 ਚੈਲੇਂਜ ਵਿੱਚ ਆਈ.ਪੀ.ਐਲ. ਟ੍ਰੇਲਬਲੇਜ਼ਰਜ਼ ਟੀਮ ਦਾ ਹਿੱਸਾ ਸੀ। ਜਸੀਆ ਦੇ ਪਿਤਾ ਗੁਲ ਮੁਹੰਮਦ ਵਾਨੀ ਸ਼ੋਪੀਆਂ ਵਿੱਚ ਇੱਕ ਬਹੁਤ ਹੀ ਛੋਟੇ ਸੇਬ ਦੇ ਬਗੀਚੇ ਦੇ ਮਾਲਕ ਹਨ ਅਤੇ ਇੱਕ ਪੂਰੇ ਸਮੇਂ ਦੇ ਕਿਸਾਨ ਵਜੋਂ ਕੰਮ ਕਰਦੇ ਹਨ।